

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**R E P U B L I K A E S H Q I P Ë R I S Ë**

**KËSHILLI I BASHKISË VLORË**

Nr. \_\_\_\_\_\_\_\_Prot. Vlorë, më \_\_\_\_\_.\_\_\_\_.2022

Procesverbal

Nr 2 datë 24.02.2022

I mbledhjes së këshillit të bashkisë e cila zhvillohet në sallën e mbledhjeve në Pallatin e Kulturës «  Labëria «  ( Ora 10.00 )

**Marrin pjesë :**

1.Rudi Pashaj 18.Liljana Breshani

2.Brunilda Saliaj 19.Edlira Kapllanaj

3.Ina Islamaj 20.Anxhela Aliraj

4.Anisa Shametaj 21.Grigor Dede

5.Simo Petromilo 22.Julian Bleta

6.Bujar Osmanaj 23.Ervis Moçka

7.Kasëm Mahmuti 24.Sulltana Bilbilaj

8.Mujo Shakaj 25.Pëllumb Nezha

9.Ardian Skëndaj 26.Teki Xhemalaj

10.Sokol Kushta 27.Edison Kapaj

11.Jonela Halili 28.Kristaq Meçi

12.Rozina Kormuzi 29.Jerina Dervishaj

13.Kreshnik Tepelena 30.Fatos Rukaj

14.Elona Toçaj 31.Asime Feraj

15.Gentian Hamzaraj 32.Istref Dobi

16.Eglantina Imeraj 33.Lindrit Beqiraj

17.Sulejmën Bubeqi 34.Briseida Çakërri

**Mungojnë :**

1.Alboren Aliaj

2.Ervis Caushaj

3.Ramona Jaho

4.Frosina Qyrdeti

5.Klara Bajaziti

6.Roneda Muçaj

7.Migena Balla

8.Klearda Rapushi

9.Adiola Gjoka

10.Andi Resulaj

11.Arben Meksi

12.Brunilda Cani

13.Evis Allushi

14.Paula Sullaj

15.Besian Gega



**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**R E P U B L I K A E S H Q I P Ë R I S Ë**

**KËSHILLI I BASHKISË VLORË**

Nr. \_\_\_\_\_\_\_\_Prot. Vlorë, më \_\_\_\_\_.\_\_\_\_.2022

Procesverbal

Nr 2/1 datë 24.02.2022

Znj.Jonela Halili - Përshëndetje të gjithëve . Po fillojmë mbledhjen e radhës , datë 24 shkurt. Para se të fillojmë me rendin e ditës , po ju njoh me shprehjen e ligjshmërisë për vendimet e këshillit të mbledhjes së kaluar. Ka ardhur konfirmimi i ligjshmërisë.

Rendi i ditës së kësaj mbledhje ka 8 pika. Pyetje, diskutime ?

Z.Ardian Skëndaj - Në lidhje me pikën 8 të rendit të ditës “Për disa shtesa dhe saktësime në rregulloren e këshillit të bashkisë “, mendoj të hiqet nga rendi i ditës , pasi juristi dhe këshilltarët kërkojnë më shumë kohë dhe informacion.

Z.Grigor Dede - Si kryetar i komisionit të rregullores dhe mandateve, për ti lënë më shumë kohë për tu parë dhe punuar këto ndryshime në rregullore, mendojmë të hiqet nga rendi i ditës , të sillet mbledhjen tjetër.

Znj.Jonela Halili - Pra, kalojmë në votim për rendin e ditës, pa pikën 8 .

Votohet .

Kundër – 0 vota

Abstenim – 0 vota.

Pro , të gjithë -33 vota.

Miratohet .

Znj.Jonela Halili – Kalojmë në pikën e parë të rendit të ditës .

Z.Ardian Skëndaj - Administratës i kemi kërkuar një informacion , në lidhje me mungesën, statusin e sekretarit, zoti Agron Gjipali . Përgjigje nuk kemi marrë . Na informoni mbi statusin e tij dhe për ndërprerjen e mardhënieve të punës.

Z.Daut Zëraj - Sikurse jeni në dijeni, në bazë të propozimit të kryetarit të bashkisë për moshën e pensionit , morrët një vendim, i kaloi proçesit gjyqësor, u fitua dhe u konfirmua në detyrë sekretari. Që nga muaji gusht , nuk është paraqitur në punë, nuk dimë, ka hapur proçes gjyqësor, është në vijim me pretendimin që është pushuar. S’ka ardhur në punë që nga muaji gusht, por s’ka paraqitur ndonjë dokument.

Znj.Jonela Halili – Janë ndërprerë mardhëniet financiare ?

Z.Daut Zëraj – Po, në bazë të listëprezencës , jo me vendim.

Znj.Jonela Halili – Përgjigje nga administrata me shkrim.

Z.Daut Zëraj – Po, është përgatitur. Nuk di, a është nënshkruar.

Znj.Jonela Halili –Mungesa e sekretarit ka shkaktuar parregullsi, vonesa .

Z.Daut Zëraj - Është çështje e këshillit bashkiak .

Znj.Jonela Halili - Sepse, sekretariati vërtet është, po varet nga sekretari, ka kompetencat e tij. Nuk mund të vazhdohet kështu.

Z.Daut Zëraj – Vendimi ju takon juve .

Z.Ervis Moçka - Jo se duam të dijmë si janë mardhëniet, por që të dijë dhe kryetarja e këshillit. Pra, duhet përgjigje, qoftë nga drejtoria juridike apo drejtoria e burimeve njerëzore , të kthehet një përgjigje, a është vendi vakant ose jo. Nëqoftëse, nuk merr pagën dhe është në një proces gjyqësor , na informoni, sepse dhe kështu nuk mund të vazhdohet pa sekretar.

Znj.Jonela Halili - Kalojmë në pikën e parë të rendit të ditës, në “ Miratimin e procesverbaleve të mbledhjeve të këshillit bashkiak datë 27 dhe 31 janar 2022”.

Të gjithë jeni njohur me procesverbalet. E hedhim në votim. Votohet .

Kundër – 0 vota

Abstenim – 0 vota.

Pro , të gjithë 33 vota.

Miratohet .



**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**R E P U B L I K A E S H Q I P Ë R I S Ë**

**KËSHILLI I BASHKISË VLORË**

Nr. \_\_\_\_\_\_\_\_Prot. Vlorë, më \_\_\_\_\_.\_\_\_\_.2022

Procesverbal

Nr 2/2 datë 24.02.2022

Znj.Jonela Halili – Kalojmë në pikën e dytë të rendit të ditës, në miratimin e projekt vendimit

“ Për dhënien e ndihmës ekonomike nga të ardhurat e bashkisë për muajin janar 2022”.

Pyetje, diskutime ? – Jo.

Kalojmë në votim. Votohet .

Kundër – 0 vota

Abstenim – 0 vota

Pro – 33 vota.

Miratohet me të gjitha votat pro.



**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**R E P U B L I K A E S H Q I P Ë R I S Ë**

**KËSHILLI I BASHKISË VLORË**

Nr. \_\_\_\_\_\_\_\_Prot. Vlorë, më \_\_\_\_\_.\_\_\_\_.2022

Procesverbal

Nr 2/3 datë 24.02.2022

Znj.Jonela Halili – Kalojmë në pikën e tretë të rendit të ditës, në projekt vendimin

“Për dhënien e ndihmës ekonomike nga fondi i kushtëzuar për muajin janar 2022”.

Relacion nga administrata?

Ndonjë pyetje, diskutim ? – Jo.

Kalojmë në votim. Votohet.

Kundër – 0 vota.

Abstenim – 0 vota.

Pro – 33 vota.

Miratohet me të gjitha votat pro.



**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**R E P U B L I K A E S H Q I P Ë R I S Ë**

**KËSHILLI I BASHKISË VLORË**

Nr. \_\_\_\_\_\_\_\_Prot. Vlorë, më \_\_\_\_\_.\_\_\_\_.2022

Procesverbal

Nr 2/4 datë 24.02.2022

Znj. Jonela Halili – Kalojmë në pikën 4 të rendit të ditës, në miratimin e projekt vendimit

“Për miratimin e listës për fëmijët e familjeve me probleme të thella social ekonomike, që do të frekuentojnë çerdhet dhe kopshtet me drekë, për një periudhë 10 mujore , me të ardhurat e bashkisë “.

Relacion nga administrata?

Pyetje, diskutime ? -Jo.

Votohet.

Kundër – 0 vota.

Abstenim – 0 vota.

Pro – 33 .

Miratohet me të gjitha votat pro.



**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**R E P U B L I K A E S H Q I P Ë R I S Ë**

**KËSHILLI I BASHKISË VLORË**

Nr. \_\_\_\_\_\_\_\_Prot. Vlorë, më \_\_\_\_\_.\_\_\_\_.2022

Procesverbal

Nr 2/5 datë 24.02.2022

Znj.Jonela Halili – Kalojmë në pikën 5 të rendit të ditës, në miratimin e projekt vendimit

“Për miratimin e pagesave të qirasë mujore,që përfitojnë sipas programeve për strehimin social , familjet e prekura nga zbatimi i projektit “Lidhja e Rrugës Transballkanike me Portin Detar Vlorë “.

Relacion nga administrata në lidhje me këtë projekt vendim ?

Znj.Drita Mustafai - Janë prekur 15 banesa të skualifikuara nga leja infrastrukturore si dhe nga leja e legalizimit . Këto familje banojnë me qira, pra, janë larguar nga banesat e tyre për shkak të zbatimit të këtij projekti.

Pra, Bashkia Vlorë , do të paguajë qiranë për 3 vjet për këto familje. Ky është viti i 2 që paguhet. Është paraqitur tabela e detajuar.

Znj.Jonela Halili – Pyetje, diskutime ? – Jo .

E hedhim në votim.

Kundër – 0 vota.

Abstenim – 0 vota.

Pro – 33 vota.

Miratohet me të gjitha votat pro.



**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**R E P U B L I K A E S H Q I P Ë R I S Ë**

**KËSHILLI I BASHKISË VLORË**

Nr. \_\_\_\_\_\_\_\_Prot. Vlorë, më \_\_\_\_\_.\_\_\_\_.2022

Procesverbal

Nr 2/6 datë 24.02.2022

Znj.Jonela Halili – Kalojmë në pikën 6 të rendit të ditës, në miratimin e projekt vendimit

“Për krijimin e Këshillit Artistiko - Kulturor të Bashkisë Vlorë “.

Nga administrata , ndonjë sqarim ?

Pyetje, diskutime ?

Znj.Edlira Kapllanaj – Mendoj që në këtë këshill, të shtohet dhe emri i zotit Aulon Naçi. I ka dhënë dhe jep shumë Vlorës.

Znj.Sulltana Bilbilaj – Mendoj të ketë dhe nga këshilli përfaqësues si dhe nga sporti, pra të jetë deri në 7 anëtarë, pak sa më i zgjeruar.

Z.Daut Zëraj - Ky këshill, nuk ka në kompetencë çështjet e sportit, port ë artit dhe kulturës. Po ti referohemi ligjit dhe VKM , puna e tij është të miratojë projektet artistike dhe vlerën financiare. Nuk mund të ketë më shumë se 5 anëtarë. Edhe nga viti I kaluar , ka qenë me këtë përbërje, prej 5 anëtarësh. Këshilli vendos.

Personalitete ka shumë qyteti i Vlorës , por mendoj dhe për nga vlera financiare . Në gjykimin tonë 5 janë mjaftueshëm.

Znj.Liljana Breshani - Me gjithë respektin që kam për këto figura në këtë komision , mendoj dhe dua të di se çfarë kriteresh janë , që janë përzgjedhur këta, kur kemi dhe figura të tjera më të denja, kemi dhe të rinj.

Z.Grigor Dede - Thatë që do të merren me projektet kulturore artistike, kërkohet dhe financimi .

Z.Daut Zëraj – Po, për këto projekte .

Z.Grigor Dede - Mendoj të ketë dhe një përfaqësues nga këshilli, pasi kalojnë fonde bashkë me këto projekte.

Z.Daut Zëraj - Ligji nuk e ka planifikuar, është organ këshillimor. Këshilli miraton fondet, jo projektet.

Z.Grigor Dede - Është i punësuar ndonjë nga ky këshill në administratë , sepse po flasim për financime për aktivitete.

Z.Daut Zëraj – Si fillim, miratohen projektet, pastaj kalon fondi në këshill.

Z.Grigor Dede – Pra, minimalisht 2 anëtarë nga këshilli.

Z.Istref Dobi - Po humbasim kohë më shumë se ç’duhet. Ky është një këshill konsultativ . Janë të 5 anëtarët zotërinj, mund të ishin më të shpërndarë, pasi janë 2 poetë. Këta janë autoritete në këtë fushë dhe, në këtë qytet kemi shumë artistë të tjerë. Pra, për mua, të ishte pak më ndryshe shpërndarja. Në konceptin tim , s’përbën problem këshilli.

Z.Ervis Moçka - Janë këshilla që funksionojnë dhe zhvillojnë aktivitetin e tyre në çdo bashki, janë këshillimorë. Paraqesin projekte kulturore – artistike , pastaj për fondin e financimit nga bashkia apo dhe nga financime të tjera. Pra, është këshillimor. Jam dakort me zotin Isterf, most ë zgjatemi . Doja të theksoja , për shpërblimin 4500 lekë për çdo mbledhje , thuhet në projekt vendim.

Doja të shihnim VKM të vitit 1992 ...Është dhe një VKM e vitit 2018 , Nr 656 “ Për shpërblimin e bordeve …vendoset një tarifë fikse mujore dhe jo tarifë për çdo mbledhje. Pra, nuk e di , a ka ndryshime VKM e vitit 2018 ?

Pra, para se ta kalojmë , të shihet masa e shpërblimit . A ka ndryshime VKM dhe të presim para se ta votojmë, ta shikojmë. E shtyjmë votimin për në fund.

Znj.Jonela Halili – Pra, e shtyjmë votimin për këtë pikë.

-Po. Dakort.

Z.Sokol Kushta - S’kam gjë në lidhje me këtë komision . Por s’më pëlqen anashkalimi. Përderisa i takon kulturës dhe artit, pse , jo dhe sportit . Ka aktivitete sportive , ku do ti fusim, si do ta seleksionojmë këtë grup. Këshilli bashkiak le të ketë përfaqësues për dinjitetin tonë , s’kam gjë në lidhje me këtë komision.

Shikojini një çikë të gjitha këto, mos ti anashkalojmë. (Vjen Znj. Çakërri )



**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**R E P U B L I K A E S H Q I P Ë R I S Ë**

**KËSHILLI I BASHKISË VLORË**

Nr. \_\_\_\_\_\_\_\_Prot. Vlorë, më \_\_\_\_\_.\_\_\_\_.2022

Procesverbal

Nr 2/7 datë 24.02.2022

Znj.Jonela Halili – Atëherë kalojmë në pikën 7 të rendit të ditës , në miratimin e projekt vendimit “Për caktimin e përfaqësuesve të Bashkisë Vlorë në bordet e institucioneve arsimore publike dhe jo publike”.

Ka ndonjë relatim nga administrata për këtë projekt vendim ?

Znj.Laura Brinja - Përcaktimi i përfaqësuesve të administratës në bordet e institucioneve publike dhe jo publike , bëhet 1 herë në 4 vjet . I vetmi ndryshim që dua të them në këtë projekt vendim është zëvendësimi i z.Fatjon Denaj me Fatjon Rustemi. Është detyrim ligjor që në bord të jetë një përfaqësues nga pushteti vendor.

Znj.Eglantina Imeraj - Jam shumë dakort , por doja të dija ç’farë kriteresh ka për të përzgjedhur këta anëtarë. Kanë mardhënie profesionale me bashkinë ata të institucioneve arsimore? Janë punonjës bashkie ?

Znj.Laura Brinja – Po.

Znj.Eglantina Imeraj - Dua të bëj një verifikim. Sikur s’janë të gjithë punonjës bashkie.

Znj.Laura Brinja - Jo. Janë të gjithë specialistë të bashkisë.

Përsa u përket kritereve , asnjë kriter. Janë punonjës. Vetëm të jenë punonjës bashkie.

Znj.Eglantina Imeraj – Ka figura publike që kanë kërkuar të jenë në një shkollë “x” dhe pse, për bashkëpunimin me atë shkollë , nuk është lejuar .

Znj.Jonela Halili - Një sqarim. Edhe unë dikur kam qenë përfaqësuese në këto borde. S’ka kriter. Është ligji, një anëtar nga pushteti lokal, përfaqësues nga bashkia.

Znj.Eglantina Imeraj - Mund të punosh jashtë, jep shumë .

Znj.Jonela Halili – Nuk është sipas kërkesave apo dëshirës . S’duhet të kesh konflikt interesi. Përfaqësuesit, ka mundësi dhe me short ? Përzgjedhja është rastësore.

Znj.Eglantina Imeraj - Nuk është rastësore.

Z.Teki Xhemalaj - Nuk mendoj se, duhet të fokusohemi tek këta emra, por sa dhe si funksionojnë këto borde. A janë active këto borde ? Sepse kërkohen vetëm për firma. Pra, na duhej ndonjë informacion dhe nga shkollat dhe kopshtet . Për këtë pikë , për përfaqësuesit, detyrat që kanë këta dhe mardhëniet me shkollat , si janë ? Duhet të shikojmë funksionin dhe jo emrat .

Znj.Jonela Halili - Është e bazuar në ligj. Kot po e zgjasni , nuk na takon neve. Në mbledhjen tjetër një informacion .

Znj.Laura Brinja - Specialisti i bashkisë, është 1 prej bordit , në 5 përfaqësues. Nuk është kompetencë e pushtetit vendor , puna dhe funksioni , por është detyra e institucioneve arsimore. Thiren anëtarët sa herë ka probleme.

Z.Ardian Skëndaj - Ne kemi komisione. Janë komisionet që filtrojnë dhe gjykojnë në mbledhjet e komisioneve.

Të tërhiqet vëmendje dhe, le të ndërgjegjësohen , të vijnë në mbledhjet e komisioneve, ose të ndërrohen komisionet .

Znj.Edlira Kapllanaj – Mbështes zotin Ardian. Edhe unë jam pjesë e komisionit të arsimit , nuk u mblodh. Problemet janë të shumta . Për të mirën e qytetit , komisioni i arsimit duhet të mblidhet .

E shoh shumë të rëndësishëm si projekt vendim . S’kam gjë me emrat , pra, të shtohet sa më shumë bashkëpunimi i institucioneve arsimore me Bashkinë Vlorë , të prezantohen dhe të marrin projektet e shkollave. Dua të shtohet bashkëpunimi midis bordeve , most ë jenë fiktivë., siç jemi ne sot, komisionet.

Znj.Jonela Halili - Ku e keni parë që janë fiktivë.

Kam qenë vet anëtare e këtij bordi.

Znj.Edlira Kapllanaj - Të shtohet bashkëpunimi . Të bëhet prezantimi nëpër shkolla.

Znj.Jonela Halili - Ky vendim i kalon institucioneve arsimore më pas. Çfarë doni ju, çfarë nuk është bërë ?

Z.Ervis Moçka - Sa herë vjen projekt vendim me emra, bëhet kjo kakofoni. Si në fillim që u bë debat për pjesëmarrjen në komisione dhe nuk vijnë në mbledhjet e komisioneve. Nuk zhvillohen mbledhjet , pasi nuk arrihet kuorumi .

Mund të ngrini komisione të ndryshme , qoftë verifikues apo dhe hetimor, sit ë doni merreni. Këta janë propozuar, pra, të shtojmë kontrollin, presionin kontrollues . Pra, le të mblidhemi dhe të shohim punën , informacion nga administrata.

Z.Kasëm Mahmuti – Këto diskutime kaq të zjarrta s’janë bërë as për buxhetin, mendoj të dalim nga kjo vorbull.

Tek pika 1 e projekt vendimit , nga …vendosi të miratojë … ( lexon)të ndryshohet, të bëhet ..përfaqësuesit e Bashkisë Vlorë ..” ,pra si është në titull, tek koka e projekt vendimit .

Znj.Jonela Halili – E kemi tek koka e projekt vendimit .

E hedhim në votim me zëvendësimin ndryshimin e emrit nga Fatjon Denaj , në fatjon Rustemi. Votohet

Kundër – 0 vota

Abstenim – 1 votë

Pro – 33 vota.

Miratohet .

Rikthehemi tek pika 6 .

Rikthehemi tek pika 6 .

Z.Ervis Moçka – Lexon. VKM e vitit 1992 , i ndryshuar ..shpërblimi 4500 lekë çdo muaj , kur zhvillohet mbledhja. Duhet saktësuar në projekt vendim . Në projekt vendim është 4500 lekë për çdo mbledhje. Mendoj se duhet bërë ky korrigjim, ky saktësim në projekt vendim.

Znj.Jonela Halili – Nga administrata ?

Z.Daut Zëraj – Dakort me saktësimin.

Znj.Edlira Kapllanaj - Jemi në kohë , mund të shtojmë emra të rinj. Vlora ka nevojë për rini, energji, për aktivitete.

Znj.Jonela Halili - Kalojmë në votim . Për ta votuar kështu siç është .

Znj.Edlira Kapllanaj - Unë nuk kam asnjë informacion. Për çfarë janë komisionet .

Znj.Jonela Halili - Pra, doni të hiqen dhe të zëvendësohen , apo të shtoni. Është vendimmarrja juaj.

Z.Ardian Skëndaj - Bëhen këto debate tani, pse nuk mblidhen komisionet .

Znj.Jonela Halili - A janë këta të pestë , figura të shquara të artit dhe kulturës, në qytet ? S’ka kriter moshën.

Z.Ervis Moçka - Po vazhduam me këto diskutime , nuk dalim nga kjo vorbull. Disa e pranojnë kështu. Pra, dilni me propozime konkrete, votohet. Pra, propozoni 2 emra , pra, kush e mendon se duhet zëvendësuar, kush duhet shtuar... Vetëm bëni propozime konkrete që të marrim vendim.

Z.Daut Zëraj - Mendoj se , është një diskutim , nisur nga perceptimi personal. Nuk ka njësi matëse. Ky këshill ka 5 anëtarë , pra shtimi i numrit nuk është as funksional , as ekonomik .

Nëqoftëse , është ndonjë që se meriton , hiqeni , zëvendësojeni , por që të rritet numri, nuk ka sens . Vendosni vetë.

Znj.Jonela Halili – Propozim konkret .

Znj.Edlira Kapllanaj - Meqenëse , këta kanë vite, mendoj të shtohet zoti Aulon Naçi. Pra, janë 2 poetë, shkrimtar. Janë në të njëjtën fushë.

Znj.Jonela Halili – Pra, të hiqet ky emër dhe të vihet ky emër, të zëvendësohet , nuk do dalim dot.

Znj.Edlira Kapllanaj - Zoti Vasillaq Godo dhe zoti Kozma Billa , të zëvendësohen. Nuk kam gjë në lidhje me këta , por të zëvendësohen me emra të rinj.

Znj.Jonela Halili – Pra, doni ti zëvendësoni këta të dy. Thoni dy emra .

Z.Ervis Moçka - Flas dhe në emër të grupit, i autorizuar prej kryetarit të grupit, e votojmë sot kështu siç është dhe më vonë me propozimet e bëra , të vijë një projekt vendim tjetër ..”Për një ndryshim në VKB ... për zëvendësimin e dy figurave ....” Pra, e votojmë kështu siç është .

Znj.Jonela Halili – Kalojmë në votim me propozimin e bërë nga zoti Ervis Moçka .

Votohet .

Kundër – 0 vota

Abstenim – 2 vota

Pro – 30 vota. ( largohen zoti K.Tepelena dhe zoti M.Shakaj )

Miratohet .



**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**R E P U B L I K A E S H Q I P Ë R I S Ë**

**KËSHILLI I BASHKISË VLORË**

Nr. \_\_\_\_\_\_\_\_Prot. Vlorë, më \_\_\_\_\_.\_\_\_\_.2022

Procesverbal

Nr 2/8 datë 24.02.2022

Znj.Jonela Halili – Kalojmë tek pika “Të ndryshme “.

Z.Ardian Skëndaj - Kemi lënë disa pika mbledhjen e kaluar. Duam përgjigje.

Znj.Jonela Halili - I kemi çuar dhe me e-mail dhe shkresë. Nga bashkia kemi informacion në lidhje dhe me vendqëndrimet e autobuzëve.

Z.Zambak Selmani - Po bëjmë një studim për qarkullimin e mjeteve në qytet. Nëqoftëse ka ndonjë propozim konkret , të vendosim ..

Z.Ardian Skëndaj – Parkimi i autobuzëve në Rrugën Transballkanike dhe i mjeteve të rënda . Duhet hequr urgjentisht. Po presim turistët . Është e vetmja rrugë që shkakton trafik . Rruga Transballkanike , është skandal. Nuk na intereson se ku do gjendet parkimi. Të caktohet një vendparkim jashtë unazës së qytetit.

-Problem , trafiku pranë shkollave . Çfarë është bërë , duhet të reagohet.

-Rruga tek ish-Shtëpi e Oficerëve, është skandaloze. Nuk mund të ketë furgona të fshatrave në këtë rrugë.

Z.Zambak Selmani - Të gjitha këto që thoni do tjua sjellim mbledhjen tjetër .

Z.Ardian Skëndaj – Kemi folur dhe bashkë drejtor. E duam brenda këtij muaji të bëni relacion.

Z.Zambak Selmani - Po, do ta sjellim.

Z.Ardian Skëndaj - Po presim turistët . Nga fundi i rrugës Transballkanike , shikojini trotuarët , janë totalisht të zënë. Hapsira midis trotuarëve , të paktën , të jenë 80% të lira. Më thoni afatin për relacionin , kur do ti hiqni ?

Z.Zambak Selmani - Mbledhjen e ardhëshme.

Z.Ardian Skëndaj - Shqetësim tjetër, i ngritur dhe nga zoti Xhemalaj , rruga “Damian Humariti “ është në gjendje shumë të keqe, baltë dynjaja tek tragu i fruta – perimeve. Policia bashkiake, çfarë masash janë marrë për atë rrugë ?

Z.Mejtim Meçaj – Tek tregu nuk është sistemuar vendi. Është problematike sistemimi i mbetjeve inerte. Nuk është pjesë e policisë bashkiake . Do zgjidhje vendi për sistemimin e mbetjeve inerte. Ne bëjmë kontrolle dhe kemi vënë gjoba .

Z.Ardian Skëndaj – Relacion . Kalojnë kamionat gjithë baltë , gjobat që vini ..

Z.Mejtim Meçaj - Nuk po gjendet zgjidhje prej kohësh. Do zgjidhje radikale për mbetjet inerte.

Z.Ardian Skëndaj – Nuk është qyteti në kontroll. Zoti drejtor i shërbimeve, gropat që janë hapur në qytet. Duhet një relacion . Le të punohet , s’paskan fuqi institucionet. Le të punohet, çfarë bëhet .

Z.Teki Xhemalaj - Rruga nga policia bashkiake , mbikqyret. Problemi kryesor atje , nuk është rruga , por menaxhimi i mbetjeve inerte. Bashkia të bëjë një studim. Atje duhet një strukturë me njerëz dhe mjetesh dhe këta të paguhen nga tarifat . Në kushtet e sotme , kamionët me mbetje inerte , është rregulluar .. Bashkia Vlorë të vërë punonjës dhe makina për punë , kundrejt tarifës dhe të ketë kontrolle.

Z.Ardian Skëndaj – Është vonë.

Z.Teki Xhemalaj - Kush mund të na thotë nga administrata , si mund të funksionojë për shtimin e kapaciteteve.., si mund të funksionojë ?

Znj.Brunilda Saliaj - Respektimi i hapsirave midis trotuarëve . Të gjitha paralelet që lidhin rrugën Transballkanike me rrugët kryesore. Tavolinat, malli i dyqaneve në trotuarë . Duhen respektuar dhe qytetarët . Të merren masa.

Z.Kasëm Mahmuti - Në mbledhjen e muajit dhjetor , për buxhetin, bëra pyetjen për ..”vlerën ekstra për pastrimin ..”Do të kishim një përgjigje. Unë nuk e preka këtë çështje mbledhjen e kaluar .

-Kalkulim përfundimtar . Sa do të financojnë përgjatë vitit, një vlerë të përafërt .

-Investimet në lagjen “Çole “ dhe “ Kume “ . Atje , janë ndërprerë investimet, punimet . Ndonjë informacion, Pse ? Motivi i ndërprerjes.

- A ka ndonjë plan, informacion në lidhje me koshat e vegjël ? Janë të tejmbushur përgjatë bulevardit .

A keni planifikuar gjë ? Do të shtohen koshat në lungomare , keni programuar gjë ?

Znj.Jonela Halili - Pyetje të tjera ? Do tju’a nisim me e-mail.

Z.Edison Kapaj - Shqetësim , rruga rurale Bestrovë-Bunavi-Llakatund . S’mund të quhet as rrugë më . Është e pakalueshme . S’ka projekt . Ju bëj thirrje drejtorisë së shërbimeve për të bërë diçka , disa kamiona me çakëll si fillim.

Z.Sulejmën Bubeqi – Në mbledhjen e sotme , administrata na ka sjellë dy informacione. Do të diskutoj për këto. Në lidhje me, terminalin , duhet zgjedhur dhe pasur parasysh vendi , të jetë i aksesueshëm , ti jepet zhvillim zonës . të krijohet një grup me arkitektë , inxhinierë dhe ti hapet rrugë investimit të projektit nga DPSHTRR , ka planifikuar 2 miljardë lekë.

-E dyta, për strehimin . Afatin ligjor 2 mujor , administrata e ezauroi , e paraqiti projekt vendimin. Jemi në kushtet e shkeljes së ligjit .

Mendoj që, bashkia , ta sjellë materialin mbledhjen tjetër së bashku me aplikimet e reja, në muajin mars. Prandaj, mendoj që, këshilli , mbledhjen e ardhëshme , listat dhe projekt vendimin ti kenë gati.

Znj.Jonela Halili - Në lidhje me këtë informacion , do të doja një informacion të përditësuar nga administrata.

Znj.Drita Mustafai - Drejtoria e shërbimeve i është përgjigjur shkresës së ardhur nga këshilli i bashkisë në lidhje me këtë program. Kemi shpallur njoftimet që në datën 2 shkurt. Ka raste aplikimesh.

Znj.Jonela Halili - Ju lutem drejtorët dhe këshilltarët të mos lëvizni . Jemi duke diskutuar për pikën “Të Ndryshme “..

(Rifillon mbledhja pas një ndërprerje të shkurtër , një qytetar i sëmurë. )

Znj.Drita Mustafai – Pra, është shpallur njoftimi për riaplikim , nisur nga shkresa e ardhur nga këshilli që në datën 2 shkurt. Janë 5 aplikime deri tani. Do të shohim në vazhdim. Do të aplikohet, vlerësohet me sistem pikëzimi dhe mendojmë që projekt vendimi në mbledhjen e ardhëshme do ketë një paraqitje për ndarjen e këtyre apartamenteve. Vazhdojnë shkresat nga EKB Tiranë . bazë për përfitimin e këtyre banesave janë të ardhurat , projket ky për banesat me kosto të ulët . Këto shiten nga subjekti ndërtues dhe blihen nga përfituesi.

Z.Ardian Skëndaj – Kërkuam që të përcaktohet dhe organi ku mund të ankohen qytetarët .

Znj.Drita Mustafai – Tek njoftimi është shpallur, vendosur dhe kjo pikë . Ata që s’kualifikohen , sipas ligjit, ankimin do ta bëjnë pranë kryetarit të bashkisë.

Aplikimet filluan në 2 shkurt, aplikimet për 3 muaj.

Z.Ardian Skëndaj – Domethënë deri në 2 prill.

Z.Teki Xhemalaj - Në lidhje me administratorët e pallateve , s’është bërë asgjë. Ka ndonjë mendim, si mund ta rregullojmë ?

Znj.Jonela Halili – Jam në dijeni . Më ka ardhur një draft , një rregullore nga drejtori juridik dhe së shpejti do ta kemi gati për ta shqyrtuar.

Z.Daut Zëraj – Ju kam nisur juve zonja drejtuese , është një projekt , draft . Mendoj që, këshilli të caktojë 2-3 anëtarë që bashkë me administratën , duke pasur bazë rregulloren “Tip” dhe VKM, duke shpalosur dhe problemet e qytetarëve tanë, do të bashkëpunojmë dhe së shpejti ta sjellim në këshill. Thuajse është gati.

Z.Ardian Skëndaj - Tek rruga Transballkanike , mjetet me tabelat “shitet”, çfarë do të bëhet ? Çfarë masash janë marrë për tu hequr ?

Znj.Jonela Halili – E doni përgjigjen tani ?

Znj.Liljana Breshani – Të jemi pak njerëzorë, personat që plotësojnë kriteret le të hyjnë në shtëpitë e tyre. Mos ti lëmë kaq shumë.

Znj.Jonela Halili – Duhet që sipas programit, të përfitojnë , të plotësojnë kriteret. Janë banesa të EKB. Ka programe të ndryshme.

Unë në rajonin numër 3 , kam punuar dhe diskutuar me me banorët e rajonit tim, i kam orjentuar. Ato banesa nuk falen. Edhe unë jam e ndjeshme. Aplikimet do të shqyrtohen një për një.

Z.Daut Zëraj – Nisur nga problematikat që ngriti zoti Ardian, mendoj që këshilli bashkiak , në lidhje me këto si dhe për probleme të tjera, si për lavazhot etj, Do përgatisim një listë me gjithë këto problematika dhe hartojmë një projekt vendim .

Znj.Jonela Halili – Nëqoftëse , është në ligj, pse duhet vendimmarrja jonë ?

Z.Daut Zëraj – Ne miratojmë rregullore, duhet vendim.

Z.Ardian Skëndaj – Ne ngremë problemet, ju relatoni. Çfarë vendim këshilli , duhet për të hequr makinat në rrugë për kaq kohë. Paguajnë taksat, vepro për rrugët e qytetit, hapsirat publike. Gjithë rrugët lidhëse , rruga Transballkanike. Le të pastrohen, duke respektuar ligjin.

Z.Daut Zëraj – Dakort. Janë gjithë këto problematika për tu trajtuar.

Z.Ardian Skëndaj - Stacioneve të plazheve. Cilat janë kompetencat e pushtetit vendor.

Znj.Sonela Haxhiraj - Që prej vitit 2020 , i kanë kaluar Ministrisë së Turizmit. Aplikohet në e-albania , duhet të këtë dhe NIPT subjekti.

Neve , në parim , 5 ditë mbas aplikimit , marrjes së përgjigjes , paraqiten pranë bashkisë për faturën e pagesës dhe më vonë planvendosja.

Z.Ardian Skëndaj - Në Pyllin e Sodës, janë bërë prishje nga IKMT. Si do veprohet ? Nuk mund të japësh leje. Nuk duhet rinovuar leja kur kanë grumbullime mbetjesh. Subjekteve brenda Pyllit të Sodës , nuk duhet tju jepet leje.

Znj.Sonela Haxhiraj – Ngrijeni si shqetësim. Ne do ta përcjellim këtë fakt Agjencisë Kombëtare të Bregdetit, sepse ata merren me rinovimin e kontratave.

Z.Ardian Skëndaj - Brenda Pyllit të Sodës , të mos jepen më leje nga KUZ deri , afro 1km . Ne do ta ngremë si shqetësim . Dua personalisht relacion.

Znj.Sonela Haxhiraj - Bashkia Vlorë çdo dhjetor të vitit paraardhës , përgatit hartën , bazuar në hartën që na vjen nga ASIG, neve heshim subjektet dhe kontratat siç na vijnë . Nuk kemi të drejtë . Në momentin që na vjen ky propozim, do ta propozojmë, përcjellim, por sa do të merret parasysh.

Z.Ardian Skëndaj – Do merret parasysh se, është në territorin e Bashkisë Vlorë dhe kemi zëvendësministren e kulturës dhe turizmit.

Së dyti, gjithë prishjet nga IKMT , ka pasur një problem atje .

Znj.Sonela Haxhiraj - U ka mbaruar afati ctacioneve të plazhit..

Z.Ardian Skëndaj - Po, nuk jepet më atje. Është e turpëshme .

Znj.Sonela Haxhiraj - Është e drejta që na jep VKM, sju’a mohojmë dot.

Z.Ardian Skëndaj – Na thuaj , çfarë vendimi të marrim . S’mund ta lëmë Vlorën ashtu .

Znj.Sonela Haxhiraj - Nëqoftëse, vendimi i këshillit bashkiak prevalon mbi VKM, nuk e di, nuk më takon mua.

Z.Ardian Skëndaj - Do përcaktohen disa gjëra . Të bëhet analiza e ujit atje. Është e papranueshme .

Znj.Sonela Haxhiraj - Nuk na takon neve. Është Instituti i Shëndetit Publik dhe, kjo kërkesë , ju paraqitet atyre.

Z.Ardian Skëndaj – Thjesht , kërkojmë që ti përcjellësh .

Znj.Sonela Haxhiraj – Po, patjetër .

Z. Mejtim Meçaj – Lidhur me kërkesën që tha dhe Dauti , edhe pse, është egzistenca e ligjit, duhen ndërtuar disa mekanizma . Ne me Dautin po hartojmë , në lidhje me zënien e hapsirave të lira për vjeljen e gjobave , i kanë kaluar në sistem Tatimeve apo Ujësjellësit.

-Gjobat me vlera të vogla, po s’paguanin në kohë, i kalonin gjykatës .

Në lidhje me makinat e prishura , nëpër rruge, ne i kemi hequr me karrotrec. Nuk na lejohet. Duhet vendim, s’kemi fuqi .

Për lavazhot ....pra, duhet vendim

Për riparimet e makinave ... pra, duhet vendimmarrje.

Policia Bashkiake Tiranë operon me makinat , se ka futur gjobat në sistemine Policisë së Shtetit.

Ne e kemi shumë të vështirë, nuk kemi mekanizma, pra ka nevojë për një fuqi më të madhe , siç është vendimmarrja e këshillit bashkiak.

Z.Ardian Skëndaj - Na relatoni, na thoni, çfarë duhet të bëjmë ne, t’ju ndihmojmë.

Z.Mejtim Meçaj - Po vendparkimi i autobuzëve interurban , vendosur tek pallati i sportit, nuk zbatohet , është rrethuar me pallate. Shumë shpejt do vendosim, po studiohet.

Z.Ardian Skëndaj - Le të gjendet vendi për parkimet, edhe për hapsirat publike.

Z.Mejtim Meçaj - Ne nuk kishim mekanizma..vjelje gjobe, s’na i lejon ligji .

Z.Ardian Skëndaj – Parkimi i furgonave.

Z.Mejtim Meçaj – Zoti Zambak po bën një studim të hollësishëm .

Z.Istref Dobi - Pas këtyre shqetësimeve , do të ngre disa shqetësime nga komuniteti në lidhje me aktivitetet. Mbase jo sot , por në vazhdim të na vijë një kalendar aktivitetesh , si për turizmin ashtu edhe për përvjetorin e pavarësisë, aktivitetet për muajt tetor, nëntor

Bashkia organizon aktivitete, por nuk duhen anashkaluar dhe institucionet e tjera , si ansambli “ Labëria “ ..Do të desha, që në rastin më të parë , për të bërë një listë aktivitetesh, për përvjetorin e pavarësisë.

Që nga emërtimi “muzikante” tek këshilli kulturor – artistik ......

Pres një relacion për 110 vjetorin e Shpalljes së Pavarësisë .

Znj.Jonela Halili – Mbledhjen e deklaroj të mbyllur.

Faleminderit.